Source: https://www.gsp.ro/sporturi/handbal/scm-craiova-a-primit-wild-card-de-liga-csm-bucuresti-si-dinamo-direct-in-grupe-romania-dezavantajata-de-ehf-542187.html
Timestamp: 2020-02-23 11:59:46+00:00

Document:
SCM Craiova a primit wild-card de Ligă, CSM București și Dinamo, direct în grupe » România, dezavantajată de EHF
Articol de — Marian Ursescu Marti, 19 Iunie 2018
SCM Craiova, deținătoarea Cupei EHF, a primit dreptul de a se înscrie în preliminariile Ligii Campionilor. Campioana CSM București va fi în urna capilor de serie, în timp ce la masculin, Dinamo participă în competiția echipelor din ”eșalonul doi”.
Federeația Europeană de Handbal a dat publicității lista echipelor care vor participa în sezonul viitor în Liga Campionilor, atât la feminin, cât și la masculin.
La fete, România va avea două reprezentante la start după ce SCM Craiova a primit wild-cardul cerut. Oltencele vor merge în preliminarii, având de trecut în două jocuri pentru a participa, în premieră, în grupele Ligii Campionilor.
Surprinzător, Larvik HK, campioana Europei în 2011, dar și Brest, vicecampioana Franței, echipă de care Craiova a trecut în Cupa EHF, au fost acceptate direct în grupele Ligii. Asta în ciuda faptului că Norvegia și Franța sunt sub România în clasamentul pe puncte! Pe ce criterii au ales oficialii EHF, numai ei știu!
Șansă de grupe
Chiar și așa, SCM Craiova are o șansă bună de a câștiga grupa din care va face parte și de a se califica în primele 16 echipe ale Europei! Craiova își va afla grupa pe 27 iunie.
Conform EHF, cele 8 echipe, 6 campioane naționale plus wild-cardurile SCM Craiova și Bietigheim (Germania), vor fi împărțite în două grupe de 4, câștigătoarele obținând dreptul de a merge mai departe în Ligă. Învinsele vor continua în Cupa EHF.
MKS Lublin (Polonia), Podravka Koprivnica (Croația), Jomi Salerno (Italia), Muratpasa (Turcia), Amara Bera Bera (Spania) și Jagodina (Serbia) vor putea fi adversarele oltencelor.
CSM București direct în grupe
În schimb, campioana României CSM București e calificată direct în grupele Ligii Campionilor. CSM va fi între primele patru echipe la tragerea la sorți din 29 iunie, alături de Gyor, Buducnost și Rostov Don.
Componența celorlalte urne valorice arată astfel:
Urna 2: FC Copenhaga, Vipers Kristiansand, Metz, Thuringer
Urna 3: Krim Ljubljana, Savehof, FTC Budapesta, Odense
Urna 4: Brest, Larvik și cele două echipe venite din calificări.
CSM București nu și-a găsit încă antrenor, gruparea din Capitală lovindu-se de refuzul câtorva tehnicieni cu nume, speriați de faptul că în România antrenorii se schimbă mult prea ușor, indiferent de rezultatele echipei. Până la tragerea la sorți a grupelor Ligii, CSM speră să anunțe numele tehnicianului care va sta pe banca ”tigroaicelor” în sezonul 2018/2019.
Dinamo, al treilea an în gupe!
La masculin, campioana Dinamo București va participa pentru al treilea an consecutiv în grupele Ligii. Ca și până acum, ”câinii” au fost repartizați de EHF în eșalonul doi al competiției, acolo unde nu participă formațiile de top. Abia din faza optimilor, dacă vor trece de grupe, dinamoviștii vor putea să dea peste cele mai puternice echipe ale Europei. Campioana Europei, Montpellier, a venit însă din eșalonul doi, sezonul trecut, și a pus mâna pe trofeu!
Dinamo va face parte dintr-o grupă de 6 formații, iar celelalte echipe repartizate în seriile C și D sunt: Ademar Leon (Spania), Sporting Lisabona (Portugalia), Elverum (Norvegia), Besiktas Istanbul (Turcia), Wacker Thun (Elveția), Cehovski Medvedi (Rusia), Tatran Presov (Slovacia), Riihimaen Cocks (Finlanda), Wisla Plock (Polonia), Silkeborg (Danemarca) și Metalurg Slopje (Macedonia).
În grupele A și B vor fi 16 echipe, care vor fi împărțite în două grupe de 8. Nu lipsesc cele mai sonore nume: Montpellier, PSG, Nantes (toate Franța), Vardar Skopje (Macedonia), Veszprem și Pick Szeged (Ungaria), Barcelona (Spania), Flensburg, Rhein Neckar Lowen (Germania).
csm craiova handbal liga campionilor handbal dinamo dinamo liga campionilor csm bucuresti
FCSB, încă o prestație jenantă! Ce fotbalist din echipa lui Vintilă a primit nota 3
kkkotto07 • 19 Iunie 2018, 22:55
Postat de maxp pe 19 Iunie 2018, 20:51
Pai nu stiu daca e corect sa ne luam dupa lot in functie de una si dupa rezultate in functie de alta. Da, e drept, n-am sesizat situatia echipelor din Norbegia, ei se leaga de Brest, dar mai degraba Norvegia nu merita o a doua echipa in grupe. Probabil in cazul lui Larvik a primat istoria, e un club de renume. De Brest, parerea mea, nu pot exista comentarii, merita sa fie in Liga, s-au intarit mult, au un lot bun, mult peste ce are Craiova. Teoretic echipele din calificari sunt slabe, cu o exceptie, trebuie sa scape de Bietigheim, daca dau de nemtoaice va fi greu. Desi, nu stiu daca nu sunt cateva jucatoare de baza accidentate la ele, sau cel putin erau pe finalul sezonului.
Cu Bietigheim suntem in aceeasi urna, asadar nu ne intalnim. Adversar dificil e Lublin, sunt multe componente ale nationalei Poloniei acolo.
maxp • 19 Iunie 2018, 20:51
Postat de kkkotto07 pe 19 Iunie 2018, 19:54
Oricum ai da-o, Craiova tb sa fie in grupe. Daca ne luam dupa lotul actual, e peste Larvik, daca ne luam dupa rezultate, e peste Brest. Mai are si sala moderna plus un public fantastic. Si coeficient peste Norvegia si Franta.
kkkotto07 • 19 Iunie 2018, 19:54

References: CSM 
 CSM 

CSM 
 CSM 
 CSM 

CSM 
 CSM 

csm 
 csm